Dr Walter isch vor allem uf dr Bühni ufdrätte. Öbbe 500 Figure het dr Schauspiiler gspiilt. Er het in jeder Rolle überzügt, öb as Büürli Heiri in dr Chliine Niiderdorfopere oder as Estragon in Warte uf de Godot. Si Ruef as Volksschauspiiler het er nit zletzt wäge sine Rolle in de Zürcher Musicals vom Werner Wollenberger, Hans Gmür, Max Rüeger, Karl Suter (Text), Hans Moeckel und Paul Burkhard (Kompositione) überchoo: Näbe dr Chliine Niiderdorf-Opere si das Stück wie Eusi chlii Stadt, Golden Girl, Bibi Balu usw. gsi. Zum Schauspiil-Ensemble vo dene Musicals hai näben em Ruedi Walter und dr Margrit Rainer auch d Ines Torelli, dr Inigo Gallo, d Edi Huber, dr Vincenzo Biagi, dr Jörg Schneider, dr Paul Bühlmann und ander ghört.